આ કર્મચારીઓના પગાર સહિતના વિવિધ પ્રશ્નોને લઈને વારંવાર રજૂઆતો કરવા છતાં કોઈ ઉકેલ આવતો નથી. જેને લઈને કંટાળેલા કર્મચારીઓ આજે મોટી સંખ્યમાં સીએમના ઘરે વિરોધ પ્રદર્શન કરવા આવી પહોંચ્યા હતા. અને પોતાની માંગો મામલે સૂત્રોચ્ચાર કર્યા હતા. જો કે તેઓ રૂપાણીના ઘર સુધી પહોંચે તે પહેલા જ ગાંધીગ્રામ પોલીસે 20થી વધુ લોકોની અટકાયત કરી લીધી હતી. કોઈ અનિચ્છનીય બનાવ ન બને તે માટે પોલીસનો ચુસ્ત બંદોબસ્ત પણ ગોઠવી દેવામાં આવ્યો હતો.